***ՈՂՋՈՒՅՆԻ ԽՈՍՔ***

Ճամբարակ համայնքի ավագանու անդրանիկ նիստի 1-ին հարցի կապակցությամբ ողջյունի խոսքով հանդես եկավ ՀՀ Գեղարքունիքի մարզպետարանի ՏԻ և ՀԳՄՀ վարչության պետ Վանիկ Հարությունյանը:  
Վարչության պետը ներկայացրեց խոշորացված համայնքաների խնդիրները և անելիքները: Նա շնորհավորեց համայնքի նորընտիր ղեկավար Վազգեն Ադամյանին և համայնքի ավագանու անդամներին, ցանկացավ բեղմնավոր և արդյունավետ աշխատանք:

Համայնքի ղեկավարին և ավագանու անդամներին ողջյունեց և շնորհավորեց նաև ՀՀ տարածքային կառավարման վարչության պետ Աշոտ Գիլոյանը, նա ծանոթացրեց Հայաստանի Հանրապետության խոշորացված համայնքների արդյունավետ աշխատանքային փորձին, խոսեց համայնքի համայնքի ծրագրային աշխատանքների իրականացման ուղիների մասին:  
Ա.Գիլոյանը նշեց, որ համայնքի ղեկավարի լիազորությունները մեծացնելու հետ միասին մեծանում է նաև աշխատանքի ծավալները և պատասխանատվությունը: Նա խոսեց նաև համայնքի ծրագրային աշխատանքների իրականացման ուղիների մասին:

Համայնքի նորընտիր ղեկավարը շնորհակալություն հայտնեց իրեն շնորհավորելու համար, ինքը ևս ողջյունեց ավագանուի անդամներին և շնորհավորեց ընտրվելու կապակցությամբ:  
Վազգեն Ադամյանը հավաստիացրեց, որ ավագանու անդամների հետ համատեղ կաշխատեն այնպես, որպեսզի համայնքի բնակիչը տեսնի, զգա կատարված աշխատանքների արդյունքը:  
Օրակարգի 2-րդ հարց` համայնքի տեղական ինքնակառավարման մարմինների ընտրության արդյունքերի վերաբերյալ ընտրատարածքային ընտրական հանձնաժողովի արձանագրությունը ընթերցեց համայնքի ղեկավար Վազգեն Ադամյանը:

Օրակարգի 3-րդ հարց` համայնքի ղեկավարը ներկայացրեց ավագանու բոլոր անդամներին` անուն, ազգանուներով: Ավագանու անդամները ներկայացան իրենց կենսագրական տվյալներով և նշեցին նաև իրենց աշխատանքային փորձի մասին: Ավագանու անդամները ընթերցեցին նաև ավագանու անդամների երդման տեքստը: